Η **Περιστέρα (Μπέττυ) Μπαζιάνα** (Καρδίτσα, 26 Αυγούστου 1974) είναι Ελληνίδα πανεπιστημιακός, ηλεκτρολόγος μηχανικός και σύντροφος του πρώην πρωθυπουργού Αλέξη Τσίπρα.

Βιογραφικά στοιχεία
-------------------

Γεννήθηκε στις 26 Αυγούστου 1974 στην Καρδίτσα και μεγάλωσε στα Εξάρχεια. Έχει καταγωγή από τους Σοφάδες Καρδίτσας και από την Κεφαλονιά. Ο πατέρας της, Αχιλλέας Μπαζιάνας, προερχόταν από μεσοαστική οικογένεια των Σοφάδων, ήταν μαθηματικός, αριστερών φρονημάτων και παλιό στέλεχος του ΚΚΕ. Την περίοδο της επταετίας αναγκάστηκε λόγω διωγμών να εγκαταλείψει τη διδασκαλία του στην Ελλάδα και να καταφύγει στο Παρίσι. Η ίδια από τα παιδικά της χρόνια ενδιαφερόταν για την πολιτική και το 1990 οργανώθηκε στον Συνασπισμό, ενώ όπως έχει δηλώσει, δεν υπήρξε ποτέ μέλος της ΚΝΕ.

Με τον Αλέξη Τσίπρα γνωρίστηκαν στο 2ο Πειραματικό Γυμνάσιο Αθηνών, όπου ήταν συμμαθητές στο ίδιο τμήμα. Συνέχισαν να είναι συμμαθητές και στο Πολυκλαδικό Λύκειο Αμπελοκήπων, ενώ παράλληλα ήταν μέλη του 15μελούς συμβουλίου του σχολείου, με τον Αλέξη Τσίπρα να είναι πρόεδρος. Αμφότεροι, δραστηριοποιήθηκαν στον χώρο της Αριστεράς και πρωταγωνίστησαν στο μεγάλο κίνημα μαθητικών καταλήψεων, ενάντια στην κυβέρνηση Μητσοτάκη.

### Ακαδημαϊκή πορεία

Σπούδασε στο Τμήμα Ηλεκτρολόγων Μηχανικών και Τεχνολογίας Υπολογιστών του Πανεπιστημίου Πατρών, στο οποίο και παρέμεινε μετά την ολοκλήρωση των σπουδών της, συμμετέχοντας σε ερευνητικό πρόγραμμα για την ανάπτυξη εφαρμογής τηλεϊατρικής του ΟΤΕ και ξεκινώντας διδακτορική διατριβή. Ήρθε όμως σε ρήξη με τον επιβλέποντα καθηγητή της, Δημήτριο Λυμπερόπουλο, τον οποίο κατηγόρησε ότι ιδιοποιήθηκε την πνευματική της εργασία και υπεξαίρεσε αμοιβές της, προσφεύγοντας το 2003 στη Δικαιοσύνη, από την οποία δικαιώθηκε, έχοντας δικηγόρο τη Ζωή Κωνσταντοπούλου. Σύμφωνα με τον τοπικό τύπο, αποζημιώθηκε με το ποσό των 30.000 ευρώ. Αργότερα, ο Λυμπερόπουλος προσέφυγε στο Εφετείο Πατρών κατά της πρωτόδικης απόφασης, το οποίο εν τέλει τον δικαίωσε και υποχρέωσε την Μπαζιάνα να του καταβάλει χρηματική αποζημίωση ύψους 8.000 ευρώ για τη συκοφαντική δυσφήμιση που εκείνος υπέστη.

Έλαβε το διδακτορικό της δίπλωμα το 2008, από τη Σχολή Ηλεκτρολόγων Μηχανικών και Μηχανικών Η/Υ του Εθνικού Μετσοβίου Πολυτεχνείου. Ο τίτλος της διδακτορικής διατριβής της ήταν «*Αρχιτεκτονικές Ελέγχου και Τεχνικές Μετάδοσης για τη Βελτιστοποίηση της Απόδοσης Οπτικών WDM Δικτύων*». Το ακαδημαϊκό έτος 2016-2017 δίδαξε τηλεπικοινωνιακά συστήματα στο Τμήμα Πληροφορικής της Σχολής Θετικών Επιστημών στη Λαμία.

Το 2018, ανέλαβε θέση στο Εθνικό Μετσόβιο Πολυτεχνείο ως Ειδικό Διδακτικό Προσωπικό, γεγονός που προκάλεσε αντιδράσεις από την αντιπολίτευση και πανεπιστημιακούς που έκαναν λόγο για αδιαφανείς διαδικασίες και χρήση φωτογραφικών διατάξεων εις βάρος άλλων υποψηφίων. Το 2019, αναδείχθηκε ομόφωνα επίκουρη καθηγήτρια του Πανεπιστημίου Θεσσαλίας, στο Τμήμα Πληροφορικής και Τηλεπικοινωνιών.

Έχει περισσότερες από 45 δημοσιεύσεις, ενώ ο h-index της είναι 7.

Προσωπική ζωή
-------------

Με τον Αλέξη Τσίπρα έχουν υπογράψει σύμφωνο ελεύθερης συμβίωσης και έχουν αποκτήσει δύο γιους, τον Φοίβο-Παύλο και τον Ορφέα-Ερνέστο.

Παραπομπές
----------

1. ↑  www.efsyn.gr/arthro/o-syriza-pire-tin-kyvernisi-alla-den-pire-tin-exoysia.
2. ↑  «The Daily Telegraph». (Αγγλικά) *The Daily Telegraph*. Λονδίνο, Ταϊλάνδη.
3. 1 2 3  www.baziana.eu/research-and-professional-activities.html.
4. ↑
5. ↑  ««Ο ΣΥΡΙΖΑ πήρε την κυβέρνηση αλλά δεν πήρε την εξουσία»». *Η Εφημερίδα των Συντακτών*. 2018-01-05. Αρχειοθετήθηκε από το πρωτότυπο στις 2018-01-05.. Ανακτήθηκε στις 2018-01-05.
6. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 5 Ιανουαρίου 2018. Ανακτήθηκε στις 5 Ιανουαρίου 2018.
7. ↑
8. ↑
9. ↑
10. ↑  Λαζαριδης, Θέμης (6 Απριλίου 2008). «Υπόθεση Λυμπερόπουλου-Μπαζιάνα». *Greek University Reform Forum*. Ανακτήθηκε στις 23 Σεπτεμβρίου 2015.
11. ↑  «Αρχιτεκτονικές ελέγχου και τεχνικές μετάδοσης για τη βελτιστοποίηση της απόδοσης οπτικών WDM δικτύων». Εθνικό Αρχείο Διδακτορικών Διατριβών. Ανακτήθηκε στις 5 Ιουνίου 2015.
12. ↑   Η πρώτη μέρα της Περιστέρας Μπαζιάνα στο Πανεπιστήμιο της Λαμίας.
13. ↑  «Αντιδράσεις για την προαγωγή της Περιστέρας Μπαζιάνα σε Ειδικό Διδακτικό Προσωπικό του ΕΜΠ | Kathimerini». *www.kathimerini.gr*. Ανακτήθηκε στις 23 Ιουνίου 2019.
14. ↑  «Ένα άγνωστο παράθυρο στο διορισμό της κας Μπαζιάνα | VIMA Online». *www.vimaonline.gr*. Ανακτήθηκε στις 5 Σεπτεμβρίου 2019.
15. ↑  «Επιστολή της Περιστέρας Μπαζιάνα: Μην ψάχνετε να βρείτε το όνομά μου πίσω από «κρυφές και πονηρές» διατάξεις ή νόμους». 5 Σεπτεμβρίου 2016. Ανακτήθηκε στις 5 Σεπτεμβρίου 2019.
16. ↑  Newsroom. «Μπέττυ Μπαζιάνα: Κι επίσημα καθηγήτρια Πανεπιστημίου με ομόφωνη απόφαση». *Documento*. Ανακτήθηκε στις 13 Μαΐου 2020.
17. ↑  «Με ομόφωνη απόφαση 11-0 η εκλογή της Μπ. Μπαζιάνα στο Πανεπιστήμιο Θεσσαλίας». *www.avgi.gr*. Ανακτήθηκε στις 13 Μαΐου 2020.
18. ↑  «Scopus preview - Scopus - Author details (Baziana, Peristera A.)». *www.scopus.com*. Ανακτήθηκε στις 14 Μαΐου 2020.
19. ↑  «Ο Αλέξης Τσίπρας μιλά για την Μπέτυ Μπαζιάνα, το σύμφωνο συμβίωσης και τι του είπε στο δημοψήφισμα». *LiFO*. Ανακτήθηκε στις 14 Μαΐου 2020.

Εξωτερικοί σύνδεσμοι
--------------------

* Προσωπική Ιστοσελίδα

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 305704340
* ISNI: 0000 0004 2232 0646

 |

 |